钦定古今图书集成/理学汇编/经籍典/第167卷 > 明
## 钦定古今图书集成/理学汇编/经籍典/第167卷 > 明

### 太祖洪武元年命刘仲质校正春秋本末

按《明外史刘仲质传》：“洪武初，为宜春县训导，被荐入
京，奏对称旨，擢拜翰林典籍，奉命校正《春秋本末》。
洪武二年，召宋濂讲《春秋左氏传》。”

按《明外史宋濂传》：“洪武二年，太祖尝召讲《春秋左氏
传》。濂进曰：‘《春秋》乃孔子褒贬善恶之书，苟能遵行，则
赏罚适中，天下可定也’。”

洪武三年，诏乡、会试。《春秋》主《左氏》《公羊》《穀梁》《胡氏》《张
洽传》

按《明朝开天纪》：“洪武三年四月己亥，诏自洪武三年
八月为始，乡试会试第一场试五经文，各试本经一
道。”《春秋》主《左氏》《公羊》《穀梁》《胡氏》《张洽传》

### 成祖永乐元年金幼孜进春秋要旨

按《明外史金幼孜传》：“成祖即位，翰林院坊局臣进讲，
东宫皆先具经义，阁臣阅正呈。帝览，乃进讲解缙《书》、
杨士奇《易》、胡广《诗》、幼孜《春秋》，因进《春秋要旨》三卷。”

====怀宗崇祯八年文震孟进讲春秋大称帝旨====按《明外史文震孟传》：崇祯八年三月，故事，经筵不列
《春秋》，帝以有裨治道，令择人进讲。震孟，《春秋》名家，温
体仁虑其讥切时政，或当帝意，受眷知，隐不举。次辅
钱士升指及之，体仁佯惊曰：“几失此人。”遂以其名上。
及进讲，果大称帝旨。